2009. gada NBA Visu zvaigžņu spēle

2009. gada NBA Visu zvaigžņu spēle bija 58. NBA Visu zvaigžņu spēle. Tā notika 2008.—2009. gada NBA sezonas laikā  US Airways Center arēnā Fīniksā, Arizonas štatā. Šī bija trešā reize, kad Fīniksā notika NBA Visu zvaigžņu spēle (iepriekš 1975. un 1995. gadā). Pārējās apstiprinātās kandidatūras bija Air Canada Centre Toronto, Madison Square Garden Ņujorkā, Oracle Arena Oklendā un Bradley Center Milvoki.

Visu zvaigžņu spēles nedēļas nogalē NBA kalendārā bija pārtraukums. Tajā norisinājās vairāki konkursi un tika aizvadītas vairākas spēles, tai skaitā slavenību spēle, jauno spēlētāju spēle (NBA līgas debitanti pret tās otrgadniekiem), slam-dunk (bumbas trieciens grozā no augšas) konkurss, trīspunktu metienu konkurss.

Visu zvaigžņu spēlē sacentās spēlētāji no Austrumu un Rietumu konferenču komandām. Ar rezultātu 146—119 spēlē uzvarēja Rietumu konferences komanda. Par spēles vērtīgākajiem spēlētājiem tika atzīti Kobe Braiants un Šakils O'Nīls. Jauno spēlētāju spēlē uzvarēja līgas otrgadnieku komanda. Par šīs spēles vērtīgāko spēlētāju atzina Kevinu Durantu. Neits Robinsons ieguva savu otro slum-dunk konkursa uzvarētāja titulu, Dekuans Kuks uzvarēja trīspunktmetienu konkursā. Visu zvaigžņu spēli klātienē apmeklēja 16 382 skatītāji.

 Sastāvi 
Austrumu konference

 Sākuma sastāvs
 Elens Aiversons (Detroit Pistons)
 Dveins Veids (Miami Heat)
 Lebrons Džeimss (Cleveland Cavaliers)
 Kevins Gārnets (Boston Celtics)
 Dvaits Hauards (Orlando Magic)

 Rezervisti

 Rejs Allens (Boston Celtics)
 Devins Heriss (New Jersey Nets)
 Džo Džonsons (Atlanta Hawks)
 Džamīrs Nelsons (Orlando Magic)
 Mo Viljamss (Cleveland Cavaliers)
 Denijs Grendžers (Indiana Pacers)
 Rašārs Lūiss (Orlando Magic)
 Pols Pīrss (Boston Celtics)
 Kriss Bošs (Toronto Raptors)Rietumu konference

 Sākuma sastāvs

 Kriss Pols (New Orleans Hornets)
 Kobe Braiants (Los Angeles Lakers)
 Amare Stademaijers (Phoenix Suns)
 Tims Dankans (San Antonio Spurs)
 Jao Mins (Houston Rockets)

 Rezervisti

 Čonsijs Billapss (Denver Nuggets)
 Tonijs Pārkers (San Antonio Spurs)
 Brendons Rojs (Portland Trail Blazers)
 Pau Gazols (Los Angeles Lakers)
 Dirks Novickis (Dallas Mavericks)
 Deivids Vests (New Orleans Hornets)
 Šakils O'Nīls (Phoenix Suns)

 Spēle 

 Ārējās saites 
 NBA.com profils 
 ESPN profils 

Kategorija:NBA Visu zvaigžņu spēles
Kategorija:2009. gads sportā